**Talmud**

*Ion Luca Caragiale*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

„Tu, Şmul, eşti leneş, zice Ştrul,

Tu nu vrei să lucrezi destul,

Şi d-aia nu câştigi nimică!

Tu de vr-un an tot migăleşti

O iconiţă mititică:

O tot suceşti şi-o învârteşti

Şi văd că n-o mai isprăveşti…

Eu într-o var-am isprăvit

O mânăstire şi un schit.

Cu învelit şi cu vopsit

Iar Şmul răspunde trist: „Hei! Ştiu…

Dar… tu – tu eşti tinichigiu,

Şi eu – eu sunt giuvaergiu”…

Morală

Una-i Ştrul

Şi alta Şmul.